Nafarroako Unibertsitate Publikoa

Nafarroako Unibertsitate Publikoa (NUP edo UPNA) Nafarroa Garaiako unibertsitate publiko bakarra da. 1987an sortu zuen Nafarroako Parlamentuak, herrialde honetan unibertsitate publiko bat egon zedin. Ramón Gonzalo García da Nafarroako Unibertsitate Publikoko errektore. 1996-1997 ikasturteaz geroztik, 10.500 inguru horretan egonkortu da ikasle kopurua. Irakasleak, berriz, 600 inguru dira. Gaur egun 10.000 ikasletik gora daude matrikulatuak lehen eta bigarren ziklotan eta 700 inguru hirugarren zikloan. Ikasleen %92a Nafarroatik dator eta besteak Errioxa eta EAEtik batik-bat. Nafarroako Unibertsitate Publikoaren campusa Iruñeko Arrosadian kokatu zen. 260.000 m2 ditu, eta campus nagusitik kanpo ere baditu ikastegiak eta berari atxikitako zentroak. Campusa Javier Saenz de Oiza arkitekto nafar ezagunak egina da. 2000-2001 ikasturtean ikasketa hauek eskaintzen zituen: Enpresa Zientzietako diplomatura (1.067 ikasle), Ingeniaritza Tekniko Industriala, Lan Harremanetako diploma, Enpresen Zuzendaritza eta Kudeaketan lizentzia, Ingeniaritza Industriala, Nekazaritza Ingeniaritza Teknikoa, Nekazaritza Ingeniaritza, Telekomunikazio Ingeniaritza, Ekonomia, Soziologia eta Zuzenbide lizentziak, eta Irakasle ikasketak eta Erizaintza. 2010eko urrian Nazioarteko Bikaintasun Campus izendapena jaso zuen NUPek. NUPeko Ikasleen Kontseilua du, eta Matemágicosko izeneko Liga Matemátican parte hartzen duen matematika talde bat. Fakultatea eta eskolak Gaur egun, 6 fakultate edo eskolak osatzen dute NUP: Ekonomia eta Enpresa Zientzien Fakultatea Giza eta Gizarte Zientzien Fakultatea Nekazaritza Ingeniarien Goi Mailako Eskola Teknikoa Telekomunikazio eta Industria Ingeniarien Goi Mailako Eskola Teknikoa Osasun Ikasketen Unibertsitate Eskola Zientzia Juridikoen Fakultatea Ikasketak Gaur egun 23 gradu egin daitezke. Hainbat lehen eta bigarren zikloko karrera daude oraindik, eta baita graduondoko ikasketak ere (Master titulu ofizialak eta doktoretza). Polemika handia Unibertsitatean Matematikako gradurik ez egoteari dagokionez. Graduak 2022az geroztik, Espainiako autonomia erkidego bateko hiriburuan Matematikan lizentziaturarik ez duen unibertsitate publiko bakarra da. Ekonomia eta Enpresa Zientzien Fakultatea Ekonomia Gradua Enpresen Administrazio eta Zuzendaritzako Gradua Enpresen Administrazio eta Zuzendaritzako eta Zuzenbideko Gradu bikoitza Ekonomia Graduko Nazioarteko Programa Enpresen Administrazio eta Zuzendaritza Graduko Nazioarteko Programa. Enpresen Administrazio eta Zuzendaritzako eta Ekonomiako Gradu Bikoitzaren Nazioarteko Programa Giza eta Gizarte Zientzien Fakultatea Haur Hezkuntzako Irakasleen Gradua (euskaraz) Grado de Maestro en Educación Infantil (gaztelaniaz) Lehen Hezkuntzako Irakasleen Gradua (euskaraz) Grado de Maestro en Educación Primaria (gaztelaniaz) Gizarte Laneko Gradua Soziologia Aplikatuko Gradua Nekazaritza Ingeniarien Goi Mailako Eskola Teknikoa Nekazaritzako Elikagaien eta Landa Ingurunearen Ingeniaritzako Gradua Telekomunikazio eta Industria Ingeniarien Goi Mailako Eskola Teknikoa Ingeniaritza Elektromekanikoko Gradua, Mekanika, Elektrizitatea eta Industria Elektronika espezialitateetan Diseinu Mekanikoko Ingeniaritza Gradua (Tuterako campusa) Industria Teknologietako Ingeniaritzako Gradua Telekomunikazioen Teknologietako Ingeniaritza Gradua, honako berezitasun hauekin: Telekomunikazio Sistemak, Ikus-entzunezko eta Multimedia Sistemak, Telematika, Sistema Elektronikoak Informatikako Ingeniaritza Gradua Osasun Ikasketen Unibertsitate Eskola Erizaintza Gradua Fisioterapia Gradua (Tuterako campusa) Zientzia Juridikoen Fakultatea Zuzenbidea Gradua Lan Harremanak eta Giza Baliabideak Gradua Enpresen Administrazio eta Zuzendaritzako eta Zuzenbideko Gradu bikoitza Ikasketak eta euskara Euskaraz ikasteko eskubidearen inguruan hainbat kritika jaso ditu unibertsitate honek, historikoki Ikasle Abertzaleak taldeak, baina gaur egun batez ere NUPeko Euskara taldeak eta IKAMAk. Gaur egun ikasleen %33a baino gehiago euskalduna da baina karreren %10a baino gutxiago ikas daiteke hizkuntza honetan. NUP eta euskarazko Wikipedia 2024ko apirilaren 2an, NUP eta Euskal Wikilarien Kultura Elkartea elkarlanean aritzeko lankidetza-hitzarmen bat sinatu zuten euskarazko Wikipedia elikatzeko, EWKEak sustatzen duen Hezkuntza programaren testuinguruan. Bi erakundeek hitzarmena sinatu zuten NUPek irakasleen eta ikasleen arteko lankidetza susta zezan euskarazko kalitatezko testuak eta multimedia edukiak ekoizteko eta Wikipedian argitaratzeko. Garraiobide publikoa Erreferentziak Kanpo estekak Unibertsitatearen webgunea Campusa GoogleMaps-en